stanford-oval/wikipedia huggingface dataset:
סעיד בנרחמה
הערות שוליים

↑  Benrahma : 'Apprendre auprès de grands joueurs', DZfoot.com (ב־)
1 2  Algeria - S. Benrahma - Profile with news, career statistics and history - Soccerway, int.soccerway.com
1 2  Fisher, Ben (2020-06-25). "'He could nutmeg a mermaid': the rise of Brentford's Saïd Benrahma | Ben Fisher". The Guardian (באנגלית בריטית). ISSN 0261-3077. נבדק ב-2020-11-06.
↑  Ollie Watkins and Said Benrahma share prizes at Virtual Awards Event, www.brentfordfc.com (באנגלית)
↑  "De Bruyne named PFA Player of the Year". BBC Sport (באנגלית בריטית). נבדק ב-2020-11-06.
↑  West Ham United seal Saïd Benrahma loan deal | West Ham United, www.whufc.com (באנגלית)
↑  🗣 "I was pleased to be able to pay tribute to him because he was so proud of me and happy for me”, www.brentfordfc.com (באנגלית)
| נבחרת אלג'יריה – גביע אפריקה לאומות 2021 |
| --- | --- | --- |
|  1 זרבה •  2 מאנדי •  3 טאהראת •  4 בן אל-עמרי •  5 טוגאי •  6 זרוקי •  7 מחרז •  8 בלאילי •  9 בונג'אח •  10 פגולי •   11 אבראהימי •  12 בלקבלה • 13 סלימאני •  14 בן דבכה • 15 בולאיה • 16 אוקידז'ה • 17 בדראן • 18 אונאס • 19 זורקאן • 20 עטאל • 21 בנסבאיני • 22 בן-נאסר • 23 מבולחי • 24 שתי • 25 בן עיאדה • 26 עמורה • 27 בנרחמה • 28 חלאימיה • מאמן: בלמאדי |  1 זרבה •  2 מאנדי •  3 טאהראת •  4 בן אל-עמרי •  5 טוגאי •  6 זרוקי •  7 מחרז •  8 בלאילי •  9 בונג'אח •  10 פגולי •   11 אבראהימי •  12 בלקבלה • 13 סלימאני •  14 בן דבכה • 15 בולאיה • 16 אוקידז'ה • 17 בדראן • 18 אונאס • 19 זורקאן • 20 עטאל • 21 בנסבאיני • 22 בן-נאסר • 23 מבולחי • 24 שתי • 25 בן עיאדה • 26 עמורה • 27 בנרחמה • 28 חלאימיה • מאמן: בלמאדי | אלג'יריה |
ירון סימסולו

| --- | --- |

אל"ם ירון סימסולו בטקס מינויו למפקד חטיבת שועלי מרום, יולי 2021
 לידה:  13 במאי 1982 (בן 42) נצרת עילית, ישראל ישראל
 מדינה:  ישראל 
 מספר צאצאים:  2 
 השתייכות:   צבא הגנה לישראל
 תקופת הפעילות:  מ-אוגוסט 2000
 דרגה:    אלוף-משנה
 תפקידים בשירות
 מפקד פלס"ר גבעתי  סגן מפקד יחידת דובדבן  סגן מפקד החטיבה הדרומית ברצועת עזה  מפקד גדוד 906  סגן מפקד חטיבת עוז  קצין אג"ם של עוצבת געש  מפקד חטיבת שועלי מרום
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
ירון סימסולו (נולד ב-13 במאי 1982) הוא קצין בצה"ל בדרגת אלוף-משנה. שימש מפקד חטיבת שועלי מרום, קצין אג"ם של עוצבת געש, סגן מפקד חטיבת עוז ומפקד גדוד 906.
ביוגרפיה

סימסולו, בנם של ויוי ואברהם. גדל בנצרת עילית. התגייס לצה"ל באוגוסט 2000, והתנדב ליחידת דובדבן. עבר מסלול הכשרה כלוחם, קורס מ"כים חי"ר וקורס קציני חי"ר. בעיצומו של קורס הקצינים החל מבצע חומת מגן בו השתתף כצוער בבה"ד 1. בסיום הקורס שב ליחידת דובדבן ומונה למפקד צוות, והשתתף במבצעים מיוחדים, במהלך הלחימה כנגד הטרור הפלסטיני באינתיפאדה השנייה ביהודה ושומרון. בהמשך שימש כמפקד פלגת מסלול ביחידה. לאחר מכן מונה למפקד פלגת לוחמים ביחידה. בשנת 2008 עבר לחטיבת גבעתי ומונה למפקד פלס"ר גבעתי, והוביל אותה בלחימה בין היתר במהלך מבצע עופרת יצוקה. בתפקיד זה שירת עד שנת 2010. לאחר מכן שימש כמפקד "סדרת קומנדו" בחטיבת גבעתי. בהמשך שימש כסגן מפקד יחידת דובדבן בין השנים 2012–2013. לאחר מכן מונה לקצין אג"ם של חטיבת גבעתי בין השנים 2014–2015, בין היתר בזמן מבצע צוק איתן.
בשנת 2017 הועלה לדרגת סא"ל ומונה לסגן מפקד החטיבה הדרומית ברצועת עזה, ושימש בתפקיד עד שנת 2018. באפריל 2018 מונה למפקד גדוד 906, תפקיד אותו מילא עד 22 באוגוסט 2019. בהמשך שירת כסגן מפקד חטיבת עוז בין השנים 2019–2020. לאחר מכן מונה לקצין אג"ם של עוצבת געש בין השנים 2020–2021. ב-29 ביולי 2021 הועלה לדרגת אל"ם ומונה למפקד חטיבת שועלי מרום ובמקביל למפקד צוות בקורס מפקדי פלוגות ומפקדי גדודים, את תפקידיו מילא עד 28 בספטמבר 2023. ב-6 בנובמבר 2022 הוחלט על מינויו לראש תורת חי"ר וצנחנים במפקדת קחצ"ר.
הערות שוליים

↑  חנן גרינווד, "משהו אחר לגמרי": בקומנדו מתכוננים למלחמה בעומק האויב, באתר ישראל היום, 19 באוגוסט 2020
↑  
שגיאות פרמטריות בתבנית:אתר צה"ל 
סוג לא תואם [ 3 ]  כך נראה האימון של מפקדי העתיד, באתר צה"ל, 29 בינואר 2019
↑  
שגיאות פרמטריות בתבנית:אתר צה"ל 
סוג לא תואם [ 3 ]  אל"ם ירון סימסולו מונה למפקד חטיבת הצנחנים 646 - "שועלי המרום", באתר צה"ל, 30 ביולי 2021
| --- | --- |
בקרת זהויות :  NLI: 987007397285505171  VIAF: 99156675131533580432   WorldCat (עם VIAF): 99156675131533580432
חיים רפאל שושנה

| --- | --- |
אין תמונה חופשית
 לידה:  1912 ה'תרע"ב מרוקו מרוקו, מרקש
 פטירה:  14 באוקטובר 1986 (בגיל 74 בערך) י"א בתשרי ה'תשמ"ז ישראל ישראל, באר שבע
 מקום קבורה:  בית העלמין הישן בבאר שבע
 מדינה:  ישראל 
 מקום פעילות:  מרוקו, ישראל
 תקופת הפעילות:  ? – 14 באוקטובר 1986 
 השתייכות:  רבני ארץ ישראל, רבני מרוקו, אחרונים
 תחומי עיסוק:  פיוט, דקדוק, בלשנות, הלכה, מנהג.
 
 תפקידים נוספים:  דיין
 
 חתימה:   
 
הרב חיים רפאל שושנה (ה'תרע"ב - י"א בתשרי ה'תשמ"ז, 1912 – 14 באוקטובר 1986) היה רב, דיין משורר עברי וחוקר פיוט מרוקאי, מהחוקרים הבולטים של פיוטי יהדות מרוקו. כיהן כדיין בבית הדין בקזבלנקה וכרב העיר דמנאת.
קורות חיים

נולד בשנת ה'תרע"ב (1912) במרקש. לאביו רבי יעקב ולאימו מרת עלייה בת ר' אברהם שושנה, נשא את מסעודה, בתו של הרב יעקב דהאן, ראש ישיבה מרכזית בעיר.
בצעירותו לימד בתלמוד תורה בעיר והיה מורה לעברית בבית הספר של תנועת כל ישראל חברים.
התמנה לכהן כרב העיר דמנאת בדרום מרוקו. בשנת ה'תשט"ז נבחר לשמש כדיין בבית דינו של הרב שלום משאש בקזבלנקה, לצד הרבנים יצחק חזן, משה מלכה ורחמים בן עמארה.
נמנה עם מחיי השפה העברית במרוקו, ובשנת ה'תשי"ב (1952) זכה חיבורו על סול חגואל, שמסרה נפשה על קידוש השם, במקום הראשון בתחרות שירה וספרות עברית של אגודת 'מגן דוד'.
בשל היותו ציוני נלהב, עלה לישראל בשנת ה'תשכ"ו (1966) והתיישב בשכונה ו' בבאר שבע, שם שימש כמנהל מחלקת הנישואין ברבנות.
נפטר בי"א בתשרי (יום שמחת כהן) ה'תשמ"ז (14 באוקטובר 1986) ונקבר בחלקת הרבנים בבית הקברות הישן בבאר שבע. על שמו נקרא רחוב בשכונת רמות בעיר, רחוב באשקלון ובית הכנסת "נעימת חיים" ביישוב מיתר.
נכדתו היא הרבנית ימימה מזרחי.
יצירתו

אעירה שחר – אחד הספרים שהרב חיים רפאל שושנה כתב. ליקוט פיוטים מחכמי מרוקו, המהווה מעין גרסה חדשה לספר "שיר ידידות". הרב שושנה ניקד בעצמו את הפיוטים, והוסיף ביאור בשם כנפי שחר המפרט אודות מבנה הפיוט, צורת החריזה ומוטיבים ספרותיים נוספים. בסוף הספר מודפס חיבורו מעשה חרש שהוא כמעין פירוש לפיוטים. ה'תשל"ט.
רחש ליבי דבר טוב, תו חיים - שירים ופיוטים מפרי עטו, ודרשות לבר מצווה (רח"ש= רפאל חיים שושנה). ה'תשמ"ה.
הפייטן רבי דוד בוזגלו כתב פיוט לכבודו של הרב שושנה הפותח במילים: "לדוד ארוממך אלי ואודה שמך, בחצרות בית אולמך מלך חפץ בחיים".
לקריאה נוספת

יצחק דדון, אתחלתא היא: יחסם של חכמי ספרד ואשכנז לציונות ולהקמת המדינה.
מאיר אביטן, מאמר על חיבורו של הרב שושנה -  סול חגואל / יהודיה היייתי ויהודיה אשאר
עומאר מרמוש

עומאר חאלד מוחמד מרמוש (בערבית: عمر مرموش; נולד ב-7 בפברואר 1999) הוא כדורגלן מצרי המשחק במנצ'סטר סיטי מהפרמייר ליג בעמדת החלוץ ובנבחרת מצרים.
קריירה

מרמוש החל לשחק בקבוצת הנוער של ואדי דגלה, וב-8 ביולי 2016 ערך את הופעת הבכורה שלו בליגת העל המצרית.
באוגוסט 2017 חתם בוולפסבורג, והחל לשחק בקבוצת המילואים של המועדון. ב-26 במאי 2020 ערך את הופעת הבכורה שלו במדי הקבוצה הבוגרת בבונדסליגה, כשנכנס כמחליף בניצחון 4–1 על באייר לברקוזן.
ב-5 בינואר 2021 הושאל לזנקט פאולי מהבונדסליגה השנייה עד לתום העונה. במדי הקבוצה כבש מרמוש שבעה שערים ובישל שלושה ב-21 משחקים, ושב לוולפסבורג.
ב-30 באוגוסט 2021 הושאל לשטוטגרט עד לתום העונה. הוא ערך את הופעת הבכורה שלו בקבוצה ב-12 בספטמבר 2021 בתיקו 1–1 נגד איינטרכט פרנקפורט, ובדקה האחרונה של המשחק כבש את שער השוויון.
קריירה > איינטרכט פרנקפורט > עונת 2023-24

ב-15 במאי 2023, פורסם כי מרמוש יצטרף לאינטרכט פרנקפורט בהעברה חופשית לקראת עונת 2023/2024, וילבש את החולצה מספר 7. ב-13 באוגוסט, כבש מרמוש את שערו הראשון עבור איינטרכט פרנקפורט בניצחון 7–0 על לוקומוטיב לייפציג בסיבוב הראשון של הגביע הגרמני . ב-27 באוגוסט 2023, כבש מרמוש את שער הבונדסליגה הראשון שלו עבור המועדון בתיקו 1-1 מול מיינץ 05 ב-21 בספטמבר, הוא כבש את שערו הראשון במסגרות האירופיות מפנדל בניצחון 2-1 על אברדין במהלך הליגה האירופית .
מרמוש כבש בעונת הבכורה 16 שערים ב-37 הופעות סך הכול בכל המסגרות. הוא משך עניין בהעברה ממועדוני פרמיירליג כמו ארסנל, ליברפול, ניוקאסל וטוטנהאם הודות לעונת הבכורה המפוארת שלו בדי אדלר . מרמוש כבש צמד בתיקו 3–3 של פרנקפורט מול בורוסיה דורטמונד ושער בניצחון 5–1 הגדול שלה מול באיירן . עם 12 שערים בעונת 2023–24, הפך מרמוש לכובש השערים האפריקאי השלישי בגובהו בבונדסליגה. מרמוש הבקיע פנדל מכריע נגד ר.ב. לייפציג ובכך עזר לקבוצתו להשוות את התוצאה ל-2–2 ולהעפיל לליגה האירופית 2024–25.
קריירה > איינטרכט פרנקפורט > עונת 2024-25

מרמוש תרם 6 שערים ו-3 בישולים בספטמבר, מה שסייע לו לזכות אותו בתואר שחקן החודש בבונדסליגה. במהלך אותו חודש, הוא כבש צמד בניצחון 2–1 נגד קבוצתו לשעבר וולפסבורג, וסיפק שערים מכריעים במשחקים מול בורוסיה מנשנגלדבאך והולשטיין קיל, ועקף את הארי קיין כמלך השערים של הליגה בתקופה זו.
בליגה האירופית, מרמוש תרם תרומה משמעותית, כולל פנדל מול בשיקטאש ושער בבעיטה חופשית נגד סלביה פראג. יכולתו של מרמוש לכבוש מכדורים חופשיים הודגשה בשלושה שערי בעיטה חופשית רצופים בנובמבר.
מרמוש השלים את המחצית הראשונה של עונת הבונדסליגה 2024–25 כסגן מלך השערים של הליגה באותה העת, אחרי הארי קיין, עם 15 שערים, ושבר את השיא הקודם של המועדון שלו במחצית הראשונה של העונה שנקבע על ידי תאופניס גקאס בעונת 2010/2011.
קריירה > מנצ'סטר סיטי

ב-23 בינואר 2025, מועדון הפרמייר ליג מנצ'סטר סיטי הודיע על החתמתו של מרמוש על חוזה לארבע שנים וחצי תמורת סכום רכישה של 59 מיליון פאונד. הוא ערך את הופעת הבכורה שלו במועדון ב-25 בינואר בניצחון הביתי 3-1 מול צ'לסי בליגה. ב-15 בפברואר, הוא הבקיע את שלושת השערים הראשונים שלו עבור סיטי בניצחון 4-0 בליגה על ניוקאסל יונייטד, ובכך כבש את השלושער הראשון שלו בקריירת הבוגרים.
קריירה > קריירת נבחרות

למרות שהוא בעל דרכון קנדי, בחר מרמוש לשחק בנבחרות הצעירות של מצרים.
ב-8 באוקטובר 2021 ערך את הופעת הבכורה שלו בנבחרת הבוגרת, וכבש את השער היחיד בניצחון 1–0 על לוב.
נכלל בסגל נבחרת מצרים לטורניר גביע אפריקה לאומות 2023.
סרטני פרסה

| סרטני פרסה |
| --- | --- |

מצב שימור
 בסכנת הכחדה
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: בעלי כליצרות
מחלקה:: בעלי כליצרות ימיים
סדרה:: זנבות חרב
משפחה:: סרטני פרסה
סוגים
 Limulus  Tachypleus  Mesolimulus  Carcinoscorpius
שם מדעי
 Limulidae ‏לייך, 1819

סרטני פרסה (שם מדעי: Limulidae; מכונים באנגלית Horseshoe crab) הם משפחה של פרוקי-רגליים ימיים שחיים בעיקר במים רדודים באוקיינוסים, על קרקעית בוץ או חול. שמם העממי מטעה, שכן הם אינם סרטנאים אלא בעלי כליצרות.
נמצאו מאובנים בני 450 מיליון שנה של מינים ממשפחה זו, ועל כן הם נחשבים למאובנים חיים. מדמם של סרטני הפרסה מופקת תמצית המשמשת לבדיקת נוכחות זיהומים בתרופות או ציוד רפואי, ולכן בשנים האחרונות פוחת מספרם עקב דיג יתר בחוף המזרחי של צפון אמריקה ועקב הרס אזורי מחיה באזור יפן. האיגוד הבינלאומי לשימור הטבע מגדיר את מצב השימור שלהם כ"מין בסכנת הכחדה".
טקסונומיה

סרטני פרסה דומים במקצת לסרטנים אמיתיים, אך הם שייכים לתת-מערכה נפרדת הקרויה בעלי כליצרות וקרובים יותר למחלקת העכבישנים. הם משויכים לתת-מערכת בעלי כליצרות ימיים בה נמצאים שתי סדרות: עקרבי מים (Eurypterida) אשר נכחדו, וזנבות חרב (Xiphosura) אשר כל המשפחות בה (9 במספרם) נכחדו לבד ממשפחת סרטני פרסה. במשפחה זו גופא, ישנם 4 סוגים שמתוכם אחד נכחד, סוג אחד שבו נכחדו כל המינים למעט אחד, וסוג אחד שבו קיימים כל המינים למעט אחד. המיון של המשפחה הוא כדלהלן:
משפחה: סרטני פרסה (Limulidae )
סוג: Limulus – בו מין אחד קיים ו-4 מינים שנכחדו.
סוג: Tachypleus – בו שני מינים קיימים ומין אחד שנכחד.
סוג: מסולימולוס (Mesolimulus) – נכחד
סוג ומין יחיד: סרטן פרסה מנגרובי (Carcinoscorpius rotundicauda)
מבנה

גופו של סרטן פרסה מוגן בשריון. הוא בעל חמישה זוגות רגליים, המשמשות אותו להליכה, שחיה, והעברת מזון לפה. לכל רגל יש כף, חוץ מאשר לזוג האחרון. יש לסרטן זה מספר זוגות עיניים, בהן עיניים המסוגלות לראות הן אור נראה והן אור על-סגול, עיניים הממוקמות מעל הבטן, ליד הפה, וכן עיניות. ראיית היום שלהם חלשה עקב חולשתם של התאים קולטי האור שלהם, אך ראיית הלילה שלהם טובה פי מיליון מראיית היום. הפה ממוקם בין הרגליים, ואלה מסייעות כמלתעות בטחינת מזון. הזנב הארוך והנוקשה מאפשר לסרטן להתהפך בחזרה אל בטנו במקרה הצורך, כך שסרטן עם זנב שבור נדון למעשה למות בתוך זמן קצר. הסרטנים נוהגים לשחות במהופך – בזווית של 30 מעלות לערך.
מאחורי רגליו יש לסרטן פרסה זימים, בהם הוא מעבד גזי נשימה ובעזרתם הוא לעיתים שוחה. לסרטן אין שלד, כמו לכל פרוקי הרגליים, אך יש לו לוחות דמויי שלד פנימי שתומכים בזימים. הם ניזונים מסרטנאים ודגים קטנים. הנקבות גדולות מהזכרים. גודלם נע בין 15–20 ס"מ ל-60 ס"מ בקרב תת-מינים מסוימים של סרטן זה.
איורים של סרטני פרסות סוס
איור של סרטן פרסת-סוס. נוצר על ידי הנריק הארדר ב-1916.
לסרטנים אלה יש שתי עיניים מרכזיות ושבע עיניים משניות. שתי עיניים משניות נמצאות מאחורי העיניים המרכזיות.
סרטני פרסה נוטים בדרך כלל לשחות במהופך בזווית אופקית של 30 מעלות, והם גומאים בשנייה אחת 10–15 ס"מ.
הזדווגות

בעונת ההזדווגות נודדים הסרטנים למים רדודים לחופי אוקיינוסים. הזכר בוחר נקבה, מטפס על גבה ונאחז בו. לעיתים קרובות מספר זכרים מתגודדים סביב נקבה אחת, וכך ניתן לזהות את הנקבה. היא בדרך כלל הגדולה במרכזם של 3–5 פרטים קטנים יותר. הנקבה חופרת חור בחול ומטילה בו ביצים, בעוד הזכר או הזכרים מפרים אותן. הנקבה יכולה להטיל בין 60,000 ל-120,000 ביצים בכל הטלה, בקבוצות של כמה אלפי ביצים בכל פעם. הביצים בוקעות לאחר כשבועיים. רבות מהן נאכלות על ידי ציפורי חופים עוד לפני בקיעתן. הצאצאים גדלים פי שישה בשנה הראשונה לחייהם.
גידול סרטני פרסה בשבי קשה, עקב העובדה שסרטנים אלה נוטים להזדווג רק במקומות בהם הוטלו ביצים בעבר. עדיין לא ברור מה המנגנון לפיו מזהים הסרטנים את המקומות בהם הוטלו ביצים בעבר.
שאיבת דם

בניגוד לבעלי חוליות, לסרטני פרסת-סוס אין המוגלובין בדם, ובמקומו יש להם המוציאנין (Hemocyanin) האופייני לחסרי חוליות ומספק חמצן לאיברים. מאחר שהמוציאנין מכיל אטומי נחושת, דמם של הסרטנים הוא בצבע כחול. הדם מכיל תאי אמבוציט הקרויים כך מחמת שהם נעים כאמבה, והם ממלאים תפקיד דומה לתאי הדם הלבנים אצל בעלי החוליות בהגנה על האורגניזם מפני פתוגניות. תאים אלו נלקחים מדמו של המין סרטן פרסת-סוס אטלנטי (Limulus polyphemus), ומופקת מהם תמצית מימית הקרויה Limulus amebocyte lysate או בקיצור LAL, על שם הסרטן. התמצית משמשת לצורך זיהוי של אנדוטוקסינים של חיידקים רעילים (כמו ליפופוליסכריד למשל) בתרופות להזרקה, בשתלים וכיוצא בזה. הדם של סרטנים אלו נשאב מהם למטרה זו.
הסרטנים נאספים בדרך כלל מהחוף, ולאחר ששואבים מהם דם הם מוחזרים לים. לא כל הסרטנים שורדים את "תרומת הדם", והתמותה בעטיה מושפעת משילוב בין שאיבת כמות דם גדולה לשיעור הלחץ שהסרטן חווה בעת הטיפול והתפיסה. אומדני תמותת סרטנים מצביעים על כך שבעקבות שאיבת הדם עשויים למות בסביבות 10%–30% מהסרטנים. נכון ל-2017, ליטר דם נמכר בכ-50,000 ש"ח, מה שהופך אותו לאחד מהנוזלים היקרים ביותר העולם.
איומים > לכידה לצורך שאיבת דם

הביקוש הרפואי לדם הסרטנים גובר, ובחופי סין, יפן, טאיוואן, סינגפור והונג קונג הם הולכים ונכחדים. הם אמנם מוחזרים לאוקיינוס לאחר השאיבה, אך מידת הפגיעה בהם אינה ידועה. כעת היא החלה להחקר, ואחד הממצאים הוא שרוב הנקבות מתרבות פחות לאחר התהליך.
איומים > דיג

בסרטני פרסה משתמשים כפתיונות לדגים, לצלופחים ולחלזונות ים (אנ'). באזורים מסוימים בעולם, בעיקר במספר חופים במזרח ארצות הברית, נאסר באופן זמני דיג סרטנים אלה. בביצים של מינים ממשפחה זו הנמצאים לחופי תאילנד מצוי הרעל טטרודוטוקסין, אך למרות סכנת הרעילות שבהן, הן משמשות למאכל באזורים מסוימים בדרום-מזרח אסיה וסין.
איומים > פיתוח החופים

פיתוח עירוני ובנייה לאורך חופים, למשל קירות תומכים, מגבילים את היקף אזורי הרבייה של הסרטנים ומשבשים דפוסי קרקע באזורי גאות שבהם הם מתרבים, וכך פוגעים ברבייתם.
הערות שוליים

1 2  Caren Chesler, The Blood of The Crab, Popularmechanics.com, April 13, 2017
↑  Here’s why horseshoe crab blood costs $14,000 a quart
↑  ד״ר שי אבישר, כיצד הדם הכחול של סרטן פרסת הסוס מסייע באבחון זיהומים חיידקיים?, באתר מדע גדול, בקטנה, ‏2019-03-26
סרטני פרסה מהמין Tachypleus tridentatus במבט מלמטה.
סרטני פרסה מגיעים לחוף לצורך רבייה.
סרטון של סרטן פרסה חופר בחצץ.
אביגיל ובריטני הנזל

אביגיל לוריין הנזל ובריטני לי הנזל (באנגלית: Abigail Loraine Hensel, Brittany Lee Hensel‏; נולדו ב-7 במרץ 1990) הן תאומות סיאמיות בעלות שני ראשים וגוף אחד (dicephalic parapagus). גופן נראה סימטרי ואך במעט חורג מפרופורציות של גוף נורמלי. למעשה, למרות שנראה שיש להן גוף אחד, חלק מאיבריהן כפולים, כגון הלב, הקיבה, עמוד השדרה וחוט השדרה.
כל אחת מהתאומות שולטת בצד אחד של הגוף, ואחראית על פעולת היד והרגל בצד "שלה". משום כך כתינוקות הן נדרשו ללמוד לתאם בין פעולותיהן כדי לבצע פעולות כמו זחילה, הליכה או מחיאות כפיים. בשעה שפעולות כמו אכילה או כתיבה יכולות להתבצע בנפרד ובו זמנית על ידי שתיהן, פעילויות אחרות כמו ריצה, הברשת שיער ונהיגה ברכב דורשות סינכרון בין פעולותיהן של התאומות.
למרות הסקרנות שיצר מצבן, התאומות הצליחו לשמור באופן יחסי על פרטיות חייהן. בגיל 16 הן התראיינו ב-TLC בה הן סיפרו על חייהן היומיומיים ותוכניותיהן לעתיד. באוגוסט 2012 החלו שידורי סדרת הטלוויזיה אייבי ובריטני המתארת את חייהן ומשודרת ב-TLC.
ביוגרפיה

אביגיל ובריטני נולדו בקארבר קאנטרי שבמינסוטה, לפאטי, אחות במקצועה ולמייק, נגר וגנן. יש להן אח ואחות צעירים. הן גדלו בגרמניה החדשה - מינסוטה, ואת לימודיהן התיכוניים השלימו בתיכון הלותרני במאייר, מינסוטה.
לאחר לידתן דחו הורי התאומות את האופציה של הפרדה בניתוח לאחר ששמעו מהרופאים שככל הנראה שתי התאומות לא ישרדו את הניתוח. לאחר שגדלו התאומות חזרו ואשרו ההורים את החלטתם בעבר בטענה כי איכות חייהן של התאומות או התאומה שתשרוד תהיה פחותה אם יעברו ניתוח.
התאומות עברו בהצלחה את מבחני הנהיגה שלהם. הם עשו טסטים פעמיים: אביגיל אחראית על הדוושות, הרדיו, המזגן, והתקנים אחרים הממוקמים בצד הימין של מושב הנהג ובריטני אחראית על איתות ואורות. על ההגה אחראיות שתיהן.
הן סיימו את התיכון בשנת 2008 והחלו את לימודי הקולג' שלהן באוניברסיטת בת'ל, סיינט פול, מינסוטה. החל משנת 2013 הן עובדות כמורות.
התאומות אוהבות ושונאות דברים שונים, יש להן העדפות שונות באוכל, ביגוד וכדומה. חלק מבגדיהן שונו על ידי התופרת שלהם כך שיש להם שני מחשופים נפרדים מתוך מטרה להדגיש את האינדיבדואליות שלהן. הן סועדות בדרך כלל ארוחות נפרדות אם כי לעיתים הן יחלקו ארוחה משותפת לשם נוחות. אביגיל טובה יותר במתמטיקה ובריטני טובה יותר בכתיבה. עבור משימות כמו השבה למיילים הן משיבות כאדם אחד, כשבדרך כלל הן עונות בגוף ראשון יחיד כשהן מסכימות על אותם דברים, אולם כשתגובותיהן שונות הן משתמשות בשמותיהן, בגוף שלישי יחיד.
יכולתן לשרוד חיים ממושכים באופן בריא מוטלת בספק, משום שישנם רק 4 זוגות של תאומים סיאמיים שחלקו גוף אחד ושהגיעו לבגרות ולרובם היו בעיות לבביות או בעיות באיברים אחרים. לעת עתה, אף אחד מאלה לא אובחן במקרה של הנזל.
בריאיון לערוץ דיסקברי ב-2006 אמרו הבנות, אז בנות 16, כי הן מקוות לצאת לדייטים, להתחתן וללדת. במרץ 2024 פורסם שבשנת 2021 התחתנה אביגיל בסתר עם ג'וש באולינג.
פיזיולוגיה

לתאומות הנזל גוף אחד בעל שני ראשים, חזה הרחב מעט מהממוצע, שתי ידיים ושתי רגליים. כאשר הן נולדו הייתה להן זרוע נוספת, שלישית, המחוברת לשכמה בחלק האחורי. זרוע זו הוסרה בניתוח לאחר לידתן.
ראשה של אביגיל נוטה כ-5 מעלות לצד ימין וראשה של בריטני כ-15 מעלות לצד שמאל, מה שגורם לו להיות קצר יותר. בגיל 12 הן עברו ניתוח בבית החולים Gillette Children's Specialty Healthcare כדי לטפל בעקמת שלהן ולהרחיב את חלל בית החזה על מנת למנוע קשיים עתידיים בנשימה.
עקב השליטה הפיזית של כל אחת מהן על מחצית הגוף, חוש המישוש של כל אחת מוגבל לצד בו היא שולטת. ביחס למישור החיצי יש ביניהן חלוקה מוחלטת, להוציא חפיפה חלקית בקו האמצע. פעולות רבות דורשות את שילוב הפעולה של שתיהן. יחדיו הן יכולות באופן נורמלי ללכת, לרוץ, לשחות או לרכוב על אופניים - פעולות שהן למדו לבצע במהירות של אדם רגיל. הן מקלידות יחדיו במחשב ואף נוהגות יחד - כל אחת מהתאומות עברה טסט בנפרד.
פיזיולוגיה > אופן חלוקת האיברים

לאביגיל ובריטני יש איברים נפרדים בחלק העליון של גופן אשר רובם ממוקמים מעל הטבור המשותף שלהן, למעט חוט השדרה.
2 ראשים
2 עמודי שדרה המתמזגים בעצם הזנב המתחברים בבית החזה על ידי חלק מהצלעות.
2 חוטי שדרה נפרדים לחלוטין.
2 זרועות (במקור 3, אולם הזרוע האמצעית הוסרה בניתוח)
1 כלוב צלעות עם 2 עצמות חזה ממוזגות כמעט לחלוטין ועקבות של חיבור בין צלעות. התאומות עברו ניתוח כדי להרחיב את חלל האדר.
2 שדיים
2 לבבות המפעילים מערכת דם אחת (כך שתזונה ונשימה משפיעות על מערכת הדם הכוללת)
4 ריאות, כשהאמצעיות התמזגו באופן חלקי. 3 קרומי ריאה.
1 סרעפת
2 קיבות
2 כיסי מרה
1 כבד עם אונה ימנית מוגדלת ומוארכת
1 מעי דק בצורת Y
3 כליות: 2 שמאליות ואחת ימנית
1 שלפוחית שתן
1 מערכת רבייה
1 אגן הירכיים מעט רחב
2 רגליים
הערות שוליים

↑  The Most Intimate Bond כתבה ב-Time, ב-25 במרץ 1996
בוריאטיה

רפובליקת בּוּרְיָאטְיָה (רוסית: Респу́блика Буря́тия, בוריאטית: Буряад Республика) היא רפובליקה בפדרציה הרוסית.
שטחה של הרפובליקה משתרע על כ-351,300 קילומטר רבוע. היא גובלת עם מונגוליה בדרום. אוכלוסייתה מונה כ-971,922 תושבים (2024).
היסטוריה

בתקופה הקדומה התגוררו בשטחה של בוריאטיה שבטים נוודים. לפי ממצאים בני ימינו הם יצרו כלים מנחושת, ארד וזהב והתקיימו בעיקר מציד איילים ודיג. מתקופתם נותרו ציורי קיר במערות קבורה.
במאה האחרונה לפני ספירת הנוצרים התחזקו באזור שבטי ההונים שהקימו לראשונה ממלכה עצמאית וכבשו את כל שטחי השבטים האחרים. כעבור 300 שנה החלו ההונים בפלישה לאירופה ועזבו את האזור, שבו נשארו שבטי המונגולים והאבנקים.
בשנת 1206 התחיל יליד האזור ג'ינגיס חאן במלחמה עם השבטים השכנים ועד מהרה הקים אימפריה שהשתרעה מגבולה המזרחי של סין עד פולין והונגריה באירופה, ובדרום עד איראן. תושבי האזור נטלו חלק פעיל בכיבושי ג'ינג'יס חאן והובילו ליצירת העמים המונגוליים של אסיה המרכזית ואירופה, כדוגמת הקלמיקים. לאחר מותו של ג'ינג'יס חאן התפרקה הקיסרות שלו לחאנויות קטנות, שהחשובה בהן באזור סיביר הייתה אורדת הזהב.
במאה ה-16 החלו הרוסים (המוסקבאים), שהשתחררו מעול אורדת הזהב, במסע כיבושים משלהם, ולאחר שהכניעו את חאנות קאזאן ב-1552 ואת חאנות סיביר, הגיעו ב-1582 למזרח סיביר ואזור ימת באיקל והתחילו בקולוניזציה של האזור והעמים היושבים בו.
בשנת 1666 הוקם אוסטרוג "ורחניאודינסק" שעם הזמן התפתח לעיר אולן-אודה. בהתאם להסכם נרצ'ינסק שנחתם בשנת 1689 השטח עבר לשליטת רוסיה הצארית. להגנת על גבולות האימפריה הרוסית באזור הוקמו יישובים קוזאקים. עד למהפכת אוקטובר האזור היה חלק של גוברניית אירקוטסק.
בתקופה הסובייטית האזור הוכרז רפובליקה אוטונומית בשנת 1923. בשנות ה-30 של המאה ה-20 חלקים ממנו הועברו למחוז אירקוטסק ומחוז צ'יטה. כחלק מתהליך התפרקות ברית המועצות מעמדה שודרג לרפובליקה כחלק של הפדרציה הרוסית.
ממשל

הרשות המחוקקת היא "חוראל העם רפובליקת בוריאטיה" שכוללת 66 חברים. בבחירות שנערכו בשנת 2023 נציגי רוסיה המאוחדת זכו ב-51 מושבים.
חוקת הרפובליקה התקבלה בשנת 1994. מאז היו כמה תיקונים.
בראש בוריאטיה עומד ראש הרפובליקה (עד לשנת 2011 נשיא) שנבחר לכהונה של 5 שנים. הוא נבחר בבחירות ישירות. בשנת 2017 לתפקיד נבחר אלכסיי צידנוב. בשנת 2022 הוא נבחר לכהונה השנייה.
מבחינה מנהלית הרפובליקה כוללת 2 ערים בעלי מעמד מיוחד ו-21 ראיונים.
מיקום גאוגרפי

הרפובליקה נמצאת בדרום מזרח סיביר דרומית ומזרחית לימת באיקל. המרחק ממוסקבה הוא כ-5,532 קילומטר. הרפובליקה גובלת בצפון ובמערב במחוז אירקוטסק, בדרום-מערב ברפובליקת טובה, בדרום במונגוליה ובמזרח במחוז צ'יטה.
דמוגרפיה

אוכלוסייתה מונה כ-971,922 תושבים (2024).. צפיפות האוכלוסייה הייתה 2.8 איש לקילומטר רבוע והקבוצות האתניות הגדולות ביותר ברפובליקה היו בוריאטים 299.5 אלף (30.6%) ורוסים 581.7 אלף (64.9%). בתקופת ברית המועצות חלקה של אוכלוסייה הרוסית הייתה מגעי ל-70%.
השפות הרשמיות בבוריאטיה הן בוריאטית ורוסית. הרפובליקה כוללת 21 אזורים, 6 ערים, 17 יישובים עירוניים. בירתה של בוריאטיה היא אולן-אודה. ערים גדולות נוספות הן סברובייקלסק, גוסינואוזיורסק וקיאחטה.
אוכלוסיית הרפובליקה מרוכזת בעיקר בחלקה הדרומי. בעיר אולן-אודה מתגוררים כ-400 אלף תושבים וכולל פרברים היא כוללת כ-600 אלף תושבים (כ-60% מכלל אוכלוסיית הרפובליקה).
כלכלה

בשטח הרפובליקה התגלו מרבצי זהב, אוראן, טונגסרם מתכות נוספות ופחם. בעיר אולן-אודה הוקמו מספר מפעלים.
כלכלה > תחבורה

דרך שטחי המחוז עבור הרכבת הטראנס-סיבירית ומסילת הרכבת באיקל-אמור.
במחוז עוברות כבישים ארציים R-258 "באיקל" ו-A-340 שקושרות את אירקוטסק עם צ'יטה ורוסיה עם מונגוליה
על נהרות האזור ואגם באיקל נבנו נמלים להעברת סחורות ונוסעים.
בעיר אולן-אודה פועל נמל תעופה בין-לאומי. בשנת 2023 עבדו דרכו 715 אלף נוסעים.
יששכר דכפר מנדי

| --- | --- |
 לידה:  המאה ה-3 לערך פרובינקיה סוריה פלשתינה, האימפריה הרומית
 פטירה:  המאה ה-4 לערך פרובינקיה סוריה פלשתינה, האימפריה הרומית
 כינוי:  רבי יששכר, יששכר דכפר מנדי, יששכר מכפר מנדי
 מקום קבורה:  ישראל כפר מנדא (זיהוי מהמאה ה-16)
 מדינה:  פרובינקיה סוריה פלשתינה, האימפריה הרומית
 מקום מגורים:  כפר מנדי
 מקום פעילות:  כפר מנדי
 השתייכות:  חז"ל, אמוראים, אמוראי ארץ ישראל
 תחומי עיסוק:  אגדה
 בני דורו:  רבי חמא ברבי חנינא השני או רבי חמא בר חנינא הראשון
 
 תפקידים נוספים:  דרשן
 
רבי יששכר דכפר מנדי (או בקיצור רבי יששכר) היה אמורא ארץ ישראלי, ככל הנראה בן הדור השני לאמוראים. נודע כדרשן ודרשותיו נזכרו בתלמוד הירושלמי ובמדרשים רבים. בן דורו ואולי אף בר פלוגתא של רבי חמא ברבי חנינא השני או רבי חמא בר חנינא הראשון. מקום מוצאו, על פי שמו, הוא היישוב הקדום כפר מנדי שבגליל התחתון.
רבי יששכר הוא החכם היחיד בתקופת חז"ל (הידוע לנו) הקרוי בשם זה (למעט יששכר איש כפר ברקאי אותו חז"ל דנו לגנאי).